Nijhoarne
Nijhoarne (Nieuwehorne) is in doarp yn de gemeente It Hearrenfean, noardwest fan it trijegemeentenpunt mei de Stellingwerven. Oant de gemeentlike weryndieling fan 1934 makke it, lykas it susterdoarp Aldhoarne, diel út fan de gemeente Skoatterlân.

Nijhoarne leit lykas in protte oare doarpen yn it gebiet "Tusken Feart en Tsjonger" tusken de Skoatterlânske Kompanjonsfeart oan de noardkant en de rivier de Tsjonger oan de súdkant. It leit tusken Ketlik en Aldehoarne yn. Der binne in soad houtwâlen. It gebiet hat him ûntwikkele troch de ferfeaning. De Skoatterlânskewei rint mei in soad lintbebouwing troch de doarpen. Yn it noarden fan Nijehoarne is by in fallaat yn de Kompanjonsfeart it buorskip Bontebok ûntstien, dit doarp hat yn 1979 de status fan in apart doarp krige.

Lytse en Grutte Kiekenberch en de tichtby lizzende Ketlikerheide en Ketlikerskar binne unyk. Ald- en Nijhoarne lizze oan De Tsjonger dêr't simmerdeis in soad boaten troch Slûs I farre.

Mienskip  

Yn Nijhoarne stiet de Sevenaerskoalle it doarpshûs De Kiekenhof. Hjiryn sit ek it pjutteboartersplak De Lytse Bearkes. Op de lêste sneon yn septimber steane Ald- en Nijhoarne yn it teken fan it Flaeijelfeest. Tsien kear yn 't jier ferskynt doarpskrante De Hoarnekrite. De VVV organisearret in soad doarpsaktiviteiten.

Ferienings 
 Jan de Roas Sjongers, neamd nei Jan de Roos.
 Ien Twa Trije - iisklup
 TF De Hoarne - tennis. Oprjochte yn 1985. Yn 2010 is in jubileumboek makke troch Evert de Jong.
 BVK - biljerten
 Omnisportferiening Udiros - gymnastyk, kuorbal, fuotbal en follybal
 Fuotbalferiening UDIROS
 Doarpsargyf
 Mingd koar "Sjongnocht"

Befolking

Strjitten 
De strjitten yn Nijhoarne en ferklearring fan de strjitnammen.

Sjoch ek 
 Fryske doarpen.
 De Frije Wiken.

Iepenbier ferfier
Line fan Qbuzz: 
 Line 15: It Hearrenfean - Aldskoat - Mildaam - Ketlik - Nijhoarne - Aldhoarne - Jobbegea Skuorregea - Jobbegea - Hoarnstersweach - Donkerbroek - Easterwâlde - Appelskea - Smilde - Bovensmilde - Assen

Keppeling om utens 
 Webstee fan Ald- en Nijhoarne
 Skiednis en ferklearring strjitnammen

 
Doarp of stêd yn Skoatterlân
Doarp of stêd yn It Hearrenfean (gemeente)